
VILNIAUS UNIVERSITETO
ŠIAULIŲ AKADEMIJOS TARYBA

POSĖDŽIO PROTOKOLAS
2026-09-25 Nr. 1.5.48 E-850000-TP1-133
	
	Posėdis įvyko 2026 m. rugsėjo 21 d. – rugsėjo 22 d., elektroniniu būdu (elektroniniu paštu).
[bookmark: _Hlk211948136]	Posėdžio pirmininkas – Šiaulių akademijos tarybos pirmininkas Vytis Lembutis.
	Posėdžio sekretorė – Šiaulių akademijos direktoriaus padėjėja Asta Šeibelytė.
Dalyvavo: Šiaulių akademijos tarybos nariai Marcelė Baltutytė, prof. dr. Renata Bilbokaitė, prof. dr. Remigijus Bubnys, doc. dr. Renata Geležinienė, Vytis Lembutis, Klėja Merčaitytė, prof. dr. Renata Macaitienė, dr. Birutė Miškinienė, prof. dr. Rimantas Vaicekauskas, doc. dr. Jolanta Vaskelienė, Sandra Verenkaitė-Bubliauskienė.
Kvorumas priimti sprendimus buvo, nes posėdyje dalyvavo 11 Šiaulių akademijos tarybos nariai iš 11. 
Apie 2026 m. rugsėjo 21 d. – rugsėjo 22 d. vyksiantį posėdį Šiaulių akademijos tarybos nariai buvo informuoti 2026 m. rugsėjo 21 d. informacinių komunikacinių technologijų priemonėmis (elektroniniu paštu).
2026 m. rugsėjo 21 d. Šiaulių akademijos tarybos nariams elektroniniu paštu buvo išsiųsta:
1. Vilniaus universiteto Šiaulių akademijos tarybos posėdžio darbotvarkė;
2. Svarstomo klausimo medžiaga:
2.1. Vilniaus universiteto Šiaulių akademijos naujos I pakopos ketinamos vykdyti studijų programos „Aplinkos analitika / Environmental Analytics“ aprašas;
2.2. Studijų dalyko (modulio) aprašas;
2.3. Studijų dalyko (modulio) aprašas anglų kalba – Course unit (module) description;
2.4. Dėstytojų gyvenimo aprašymas;
2.5. Studijų programos duomenys.
3. Vilniaus universiteto Šiaulių akademijos tarybos nario balsavimo lapas.
Užpildytą Šiaulių akademijos tarybos nario balsavimo lapą Šiaulių akademijos tarybos nariai turėjo siųsti elektroniniu paštu asta.seibelyte@sa.vu.lt iki 2026 m. rugsėjo 22 d. 17.00 val.
Gauta 11 Šiaulių akademijos tarybos narių balsavimo lapų.
[bookmark: _Hlk212021812]DARBOTVARKĖ. Dėl Vilniaus universiteto Šiaulių akademijos naujos I pakopos studijų programos „Aplinkos analitika / Environmental Analytics“ aprašo patvirtinimo. (Šiaulių akademijos pavaduotoja studijoms dr. Regina Karvelienė)
SVARSTYTA. Dėl Vilniaus universiteto Šiaulių akademijos naujos I pakopos studijų programos „Aplinkos analitika / Environmental Analytics“ aprašo patvirtinimo.
Studijų programos koncepcijai Šiaulių akademijos taryboje buvo pritarta 2026 m. pavasarį. 2026 m. rugsėjo 21 d. Šiaulių akademijos tarybai pateiktas svarstyti studijų programos aprašas, kuris 2026 m. spalio mėn. bus teikiamas tvirtinti Senatui. Šią studijų programą planuojama siūlyti 2027 m. užsienio studentų priėmimui, kuris prasidės 2026 m. gruodžio 1 d.
[bookmark: _Hlk134607506]	Balsavo: „už“– 11; „prieš“– 0; susilaikė – 0.
	Nutarimas priimtas visais balsais.
[bookmark: _Hlk161914611]NUTARTA. Pritarti Vilniaus universiteto Šiaulių akademijos naujos I pakopos studijų programos „Aplinkos analitika / Environmental Analytics“ aprašui ir jo teikimui tvirtinti Senatui. (pridedama)

